Melburno universitetas
Melburno universitetas (angl. University of Melbourne) – vienas seniausių ir garsiausių Australijos, seniausias Viktorijos valstijos universitetas Melburne. Vienas svarbiausių biomedicinos, humanitarinių, inžinerinių, menų ir teisės mokslų centrų. 2018 m. universitete buvo 52 475 studentai, 4 631 dėstytojas. Pagal „Times Higher Education“ žurnalo sudarytą 2020 m. reitingą Melburno universitetas buvo 32 vietoje pasaulyje ir geriausias Australijoje.